Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: Az egészségügyrõl szóló 1997. évi CLIV. törvény (a továb biak ban: Eütv.) 3. §-ának q) pontja helyébe a következõ
Paragraph Index: 246

(3) A továbbképzési idõszak alatt a továbbképzésre kötelezettnek a külön jogszabályban meghatározott kötelezõ és szabadon választható elméleti és gyakorlati továbbképzési formákban kell részt vennie. Az elméleti és gyakorlati feltételek teljesítésének mérése pontozással történik. 116/C. § (1) Továbbképzést az a természetes személy, jogi személy vagy jogi személyiség nélküli szervezet szervezhet, akinek vagy amelynek a továbbképzési programját az ESZTT engedélyezési eljárás során megfelelõ szakmai színvonalúnak minõsítette, valamint akinél vagy amely intézménynél a továbbképzés lefolytatásához szükséges szakmai feltételek rendelkezésre állnak (a továb biak ban: továbbképzést szervezõ intézmény). Adott továbbképzés szervezésére vonatkozó engedély megadásának feltételeit és a továbbképzési programok minõsítési szempontjait külön jogszabály határozza meg.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes